
Ministru kabineta rīkojums Nr. 395
Rīgā 2023. gada 28. jūnijā (prot. Nr. 34 33. §)
Par apropriācijas pārdali no budžeta resora ''74. Gadskārtējā valsts budžeta izpildes procesā pārdalāmais finansējums'' programmas 17.00.00 ''Finansējums Ukrainas civiliedzīvotāju atbalsta likumā noteikto pasākumu īstenošanai'' uz Veselības ministrijas budžetu
· 1. Atbilstoši likuma ''Par valsts budžetu 2023. gadam un budžeta ietvaru 2023., 2024. un 2025. gadam'' 65. pantam atbalstīt apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 17.00.00 "Finansējums Ukrainas civiliedzīvotāju atbalsta likumā noteikto pasākumu īstenošanai" 2 669 869 euro apmērā uz šādām Veselības ministrijas (Nacionālā veselības dienesta un Neatliekamās medicīniskās palīdzības dienesta) budžeta apakšprogrammām, lai segtu izdevumus, kas radušies saistībā ar atbalsta sniegšanu Ukrainas civiliedzīvotājiem Latvijas Republikā, tai skaitā:
· 1.1. 1 411 435 euro apmērā atbilstoši Ministru kabineta 2022. gada 29. aprīļa rīkojumam Nr. 302 "Par Pasākumu plānu atbalsta sniegšanai Ukrainas civiliedzīvotājiem Latvijas Republikā", tai skaitā:
· 1.1.1. uz budžeta apakšprogrammu 33.03.00 "Kompensējamo medikamentu un materiālu apmaksāšana" 38 900 euro apmērā par ambulatorajai ārstēšanai paredzēto zāļu un medicīnisko ierīču iegādes izdevumu kompensāciju laikposmā no 2022. gada 1. novembra līdz 2022. gada 31. decembrim;
· 1.1.2. uz budžeta apakšprogrammu 33.04.00 "Centralizēta medikamentu un materiālu iegāde" 13 149 euro apmērā par centralizēto medikamentu un materiālu iegādi  un par centralizēti iepērkamo parenterāli ievadāmo zāļu iegādi onkoloģisko saslimšanu ārstēšanai laikposmā no 2022. gada 1. novembra līdz 2022. gada 31. decembrim;
· 1.1.3. uz budžeta apakšprogrammu 33.14.00 "Primārās ambulatorās veselības aprūpes nodrošināšana" 36 643 euro apmērā par zobārstniecības pakalpojumiem bērniem līdz 18 gadu vecumam laikposmā no 2022. gada 1. novembra līdz 2022. gada 31. decembrim;
· 1.1.4. uz budžeta apakšprogrammu 33.16.00 "Pārējo ambulatoro veselības aprūpes pakalpojumu nodrošināšana" 386 607 euro apmērā par primārās ambulatorās veselības aprūpes nodrošināšanu, laboratorisko izmeklējumu nodrošināšanu ambulatorajā aprūpē un sekundāro ambulatoro veselības aprūpes pakalpojumu nodrošināšanu laikposmā no 2022. gada 1. novembra līdz 2022. gada 31. decembrim;
· 1.1.5. uz budžeta apakšprogrammu 33.17.00 "Neatliekamās medicīniskās palīdzības nodrošināšana stacionārās ārstniecības iestādēs" 895 499 euro apmērā par medicīniskās palīdzības nodrošināšanu stacionārās ārstniecības iestādēs laikposmā no 2022. gada 1. novembra līdz 2022. gada 31. decembrim;
· 1.1.6. uz budžeta apakšprogrammu 39.04.00 "Neatliekamā medicīniskā palīdzība" 40 637 euro apmērā par Neatliekamās medicīniskās palīdzības dienesta izpildītiem izsaukumiem, sniedzot neatliekamo medicīnisko palīdzību, laikposmā no 2022. gada 1. decembra līdz 2022. gada 31. decembrim (tai skaitā izmaksu korekcija par laikposmu no 2022. gada 1. novembra līdz 2022. gada 30. novembrim);
· 1.2. 1 258 434 euro apmērā atbilstoši Ministru kabineta 2022. gada 21. decembra rīkojumam Nr. 966 "Par Pasākumu plānu atbalsta sniegšanai Ukrainas civiliedzīvotājiem Latvijas Republikā 2023. gadam", tai skaitā:
· 1.2.1. uz budžeta apakšprogrammu 33.03.00 "Kompensējamo medikamentu un materiālu apmaksāšana" 49 884 euro apmērā par ambulatorajai ārstēšanai paredzēto zāļu un medicīnisko ierīču iegādes izdevumu kompensāciju laikposmā no 2023. gada 1. janvāra līdz 2023. gada 28. februārim;
· 1.2.2. uz budžeta apakšprogrammu 33.04.00 "Centralizēta medikamentu un materiālu iegāde" 13 870 euro apmērā par centralizēto medikamentu un materiālu iegādi  un par centralizēti iepērkamo parenterāli ievadāmo zāļu iegādi onkoloģisko saslimšanu ārstēšanai laikposmā no 2023. gada 1. janvāra līdz 2023. gada 28. februārim;
· 1.2.3. uz budžeta apakšprogrammu 33.14.00 "Primārās ambulatorās veselības aprūpes nodrošināšana" 21 049 euro apmērā par zobārstniecības pakalpojumiem bērniem līdz 18 gadu vecumam laikposmā no 2023. gada 1. janvāra līdz 2023. gada 28. februārim;
· 1.2.4. uz budžeta apakšprogrammu 33.16.00 "Pārējo ambulatoro veselības aprūpes pakalpojumu nodrošināšana" 357 413 euro apmērā par primārās ambulatorās veselības aprūpes nodrošināšanu, laboratorisko izmeklējumu nodrošināšanu ambulatorajā aprūpē un sekundāro ambulatoro veselības aprūpes pakalpojumu nodrošināšanu laikposmā no 2023. gada 1. janvāra līdz 2023. gada 28. februārim;
· 1.2.5. uz budžeta apakšprogrammu 33.17.00 "Neatliekamās medicīniskās palīdzības nodrošināšana stacionārās ārstniecības iestādēs" 740 928 euro apmērā par medicīniskās palīdzības nodrošināšanu stacionārās ārstniecības iestādēs laikposmā no 2023. gada 1. janvāra līdz 2023. gada 28. februārim;
· 1.2.6. uz budžeta apakšprogrammu 33.18.00 "Plānveida stacionāro veselības aprūpes pakalpojumu nodrošināšana" 903 euro apmērā par insulīna ievadīšanas ierīču (insulīna sūkņu) un to piederumu (katetru un rezervuāru) nodrošināšanu un pacientu transportēšanu uz zemāka līmeņa ārstniecības iestādi laikposmā no 2023. gada 1. janvāra līdz 2023. gada 28. februārim;
· 1.2.7. uz budžeta apakšprogrammu 39.04.00 "Neatliekamā medicīniskā palīdzība" 74 387 euro apmērā par Neatliekamās medicīniskās palīdzības dienesta izpildītiem izsaukumiem, sniedzot neatliekamo medicīnisko palīdzību, laikposmā no 2023. gada 1. janvāra līdz 2023. gada 31. martam.
· 2. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par apropriācijas pārdali atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

